ประกาศกระทรวงแรงงานประกาศกระทรวงแรงงานเรื่อง หลักเกณฑ์ วิธีการและเงื่อนไขในการขออนุญาตทำงานและการอนุญาตให้ทำงานตามพระราชกำหนดการบริหารจัดการการทำงานของคนต่างด้าวพ.ศ. ๒๕๖๐[๑] เพื่อให้นายจ้างและคนต่างด้าวดำเนินการให้ถูกต้องครบถ้วนตามพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ ได้โดยสะดวกและมีประสิทธิภาพอาศัยอำนาจตามความในข้อ ๒ของคำสั่งหัวหน้าคณะรักษาความสงบแห่งชาติ ที่ ๓๓/๒๕๖๐ ลงวันที่ ๔กรกฎาคม พุทธศักราช ๒๕๖๐ เรื่องมาตรการชั่วคราวเพื่อแก้ไขข้อขัดข้องในการบริหารจัดการการทำงานของคนต่างด้าวรัฐมนตรีว่าการกระทรวงแรงงานจึงออกประกาศไว้ ดังต่อไปนี้ข้อ๑ ประกาศนี้ให้ใช้บังคับตั้งแต่วันที่ ๒๓มิถุนายน ๒๕๖๐ ถึงวันที่ ๓๑ ธันวาคม ๒๕๖๐ข้อ๒ คนต่างด้าวสัญชาติกัมพูชา ลาวและเมียนมา ซึ่งทำงานกับนายจ้างอยู่แล้วและประสงค์จะทำงานในประเทศไทยต่อไปให้ดำเนินการดังต่อไปนี้(๑)คนต่างด้าวที่ผ่านการตรวจสัญชาติ และได้รับหนังสือเดินทาง (Passport) หนังสือเดินทางชั่วคราว(Temporary Passport) เอกสารเดินทาง (Travel Document) หรือเอกสารรับรองบุคคล (Certificate of Identity) ซึ่งได้รับการตรวจลงตรา(Visa) ประเภทคนอยู่ชั่วคราว (Non - Immigrant L - A) และประทับตราอนุญาตให้อยู่ในราชอาณาจักรแต่ไม่ยื่นคำขออนุญาตทำงานภายใน ๑๕ วัน นับแต่วันที่ได้รับการตรวจลงตราให้คนต่างด้าวผู้นั้นอยู่ในราชอาณาจักรได้เท่าระยะเวลาที่เจ้าพนักงานตรวจคนเข้าเมืองได้อนุญาตไว้แล้วในหนังสือเดินทาง(Passport) หนังสือเดินทางชั่วคราว (Temporary Passport) เอกสารเดินทาง (Travel Document) หรือเอกสารรับรองบุคคล (Certificate of Identity) โดยให้คนต่างด้าวยื่นคำขออนุญาตทำงานตามแบบตท.๒ ท้ายกฎกระทรวงว่าด้วยการขอรับใบอนุญาต การออกใบอนุญาตและการแจ้งการทำงานของคนต่างด้าว พ.ศ. ๒๕๕๔ ณ สำนักงานจัดหางานจังหวัดในท้องที่จังหวัดอันเป็นที่ตั้งของสถานที่ทำงานปัจจุบันของคนต่างด้าวหรือสำนักงานจัดหางานกรุงเทพมหานครพื้นที่ ๑ - ๑๐ในเขตพื้นที่อันเป็นที่ตั้งของสถานที่ทำงานปัจจุบันของคนต่างด้าว ทั้งนี้ หากคนต่างด้าวทำงานกับนายจ้างไม่ตรงตามที่กำหนดไว้ในใบอนุญาตทำงานเดิมหรือไม่ตรงตามเอกสารแสดงตนของคนต่างด้าวให้นายจ้างรายใหม่จัดทำสัญญาจ้างกับคนต่างด้าวนั้นแล้วให้เจ้าหน้าที่ตรวจสอบความถูกต้องและนายทะเบียนพิจารณาอนุญาตให้ทำงานให้ตรงตามเอกสารและหลักฐานของนายจ้างรายใหม่โดยอนุญาตให้ทำงานได้ไม่เกินวันที่ ๓๑มีนาคม ๒๕๖๑ โดยให้คนต่างด้าวชำระค่าธรรมเนียม การยื่นคำขอ ๑๐๐ บาทและค่าธรรมเนียมใบอนุญาตทำงาน ปีละ ๙๐๐ บาท ทั้งนี้ ให้นับต่อจากระยะเวลาที่ใบอนุญาตทำงานเดิมยังไม่สิ้นอายุและให้ต่ออายุใบอนุญาตทำงานได้อีกครั้งเดียวไม่เกินวันที่ ๓๑ มีนาคม ๒๕๖๓ โดยให้คนต่างด้าวชำระค่าธรรมเนียมการยื่นคำขอ๑๐๐ บาท และค่าธรรมเนียมการต่ออายุใบอนุญาตทำงาน ปีละ ๙๐๐ บาท(๒)คนต่างด้าวที่ผ่านการตรวจสัญชาติและคนต่างด้าวที่ได้รับการผ่อนผันให้อยู่ในราชอาณาจักรเป็นการชั่วคราวเพื่อรอการส่งกลับออกไปนอกราชอาณาจักรซึ่งได้รับอนุญาตให้ทำงานแต่ทำงานกับนายจ้างไม่ตรงตามที่ระบุไว้ในใบอนุญาตทำงานให้นายทะเบียนอนุญาตให้เปลี่ยนนายจ้างได้โดยให้คนต่างด้าวดังกล่าวยื่นคำขออนุญาตเปลี่ยนนายจ้างตามแบบตท.๒ หรือ ตท.๘ ท้ายกฎกระทรวงว่าด้วยการขอรับใบอนุญาตการออกใบอนุญาต และการแจ้งการทำงานของคนต่างด้าว พ.ศ. ๒๕๕๔ แล้วแต่กรณี ณสำนักงานจัดหางานจังหวัดในท้องที่จังหวัดอันเป็นที่ตั้งของสถานที่ทำงานปัจจุบันของคนต่างด้าวหรือสำนักงานจัดหางานกรุงเทพมหานครพื้นที่ ๑ - ๑๐ในเขตพื้นที่อันเป็นที่ตั้งของสถานที่ทำงานปัจจุบันของคนต่างด้าวโดยให้คนต่างด้าวชำระค่าธรรมเนียมการยื่นคำขอ ๑๐๐ บาท และค่าธรรมเนียมการเปลี่ยนนายจ้าง๙๐๐ บาท และให้ได้รับการยกเว้นการตรวจสุขภาพในกรณีคนต่างด้าวที่เข้ามาทำงานโดยถูกต้องตามกฎหมายตามบันทึกความตกลงหรือบันทึกความเข้าใจที่รัฐบาลไทยทำไว้กับรัฐบาลต่างประเทศก่อนวันที่ ๑๖ สิงหาคม ๒๕๕๙ ให้เปลี่ยนนายจ้างได้ตามหลักเกณฑ์วิธีการ และอัตราค่าธรรมเนียมที่กำหนดไว้ในวรรคหนึ่ง สำหรับคนต่างด้าวที่เข้ามาทำงานในประเทศตามบันทึกความตกลงหรือบันทึกความเข้าใจที่รัฐบาลไทยทำไว้กับรัฐบาลต่างประเทศภายหลังวันที่ ๑๖ สิงหาคม ๒๕๕๙ ให้เปลี่ยนนายจ้างได้ภายใต้เงื่อนไขดังนี้(กนายจ้างเลิกจ้างหรือนายจ้างเสียชีวิต(ข)นายจ้างล้มละลาย(ค)นายจ้างกระทำทารุณกรรมหรือทำร้ายร่างกายลูกจ้าง(ง)นายจ้างไม่ปฏิบัติตามสัญญาจ้างหรือกฎหมายว่าด้วยการคุ้มครองแรงงาน(จ)ลูกจ้างทำงานในสภาพการทำงานหรือสภาพแวดล้อมในการทำงานที่อาจทำให้ลูกจ้างได้รับอันตรายต่อชีวิตร่างกาย จิตใจ หรือสุขภาพอนามัยข้อ๓ ในกรณีที่คนต่างด้าวสัญชาติกัมพูชาลาว และเมียนมา ประสงค์จะเดินทางกลับประเทศต้นทางเพื่อจัดทำหนังสือเดินทาง (Passport) หนังสือเดินทางชั่วคราว(Temporary Passport) เอกสารเดินทาง (Travel Document) หรือเอกสารรับรองบุคคล (Certificate of Identity) ให้นายจ้างยื่นคำขอจ้างคนต่างด้าวดังกล่าวณ ศูนย์รับแจ้งการทำงานของคนต่างด้าว ตั้งแต่วันที่ ๒๔ กรกฎาคม ๒๕๖๐ ถึงวันที่ ๗สิงหาคม ๒๕๖๐ โดยไม่เว้นวันหยุดราชการเมื่อเจ้าหน้าที่ได้รับคำขอจ้างคนต่างด้าวจากนายจ้างตามวรรคหนึ่งแล้วให้ประทับตรารับเรื่องในคำขอจ้างคนต่างด้าวดังกล่าวและออกใบรับคำขอเพื่อนัดให้นายจ้างนำคนต่างด้าวนั้นไปพบเจ้าหน้าที่ของหน่วยงานในสังกัดกระทรวงแรงงานหรือหน่วยงานที่กระทรวงแรงงานกำหนด ณท้องที่จังหวัดอันเป็นที่ตั้งสถานที่ทำงานปัจจุบันของคนต่างด้าวเพื่อตรวจสอบและพิสูจน์ทราบว่าคนต่างด้าวนั้นเป็นลูกจ้างและทำงานกับนายจ้างดังกล่าวจริงเมื่อปรากฏว่าคนต่างด้าวเป็นลูกจ้างของนายจ้างจริงให้เจ้าหน้าที่ออกเอกสารรับรองการเดินทางไปนอกราชอาณาจักรเพื่อขอรับหนังสือเดินทาง(Passport) หนังสือเดินทางชั่วคราว (Temporary Passport) เอกสารเดินทาง (Travel Document) หรือเอกสารรับรองบุคคล (Certificate of Identity) หรือเอกสารที่ประเทศต้นทางออกให้ ทั้งนี้ให้เจ้าพนักงานตรวจคนเข้าเมืองอำนวยความสะดวกแก่คนต่างด้าวดังกล่าวโดยประทับตราอนุญาตให้เข้าและออกราชอาณาจักรในเอกสารรับรองการเดินทางไปนอกราชอาณาจักรและให้ยกเว้นค่าธรรมเนียมเฉพาะการเดินทางเข้ามาในราชอาณาจักรหรือการเดินทางออกไปนอกราชอาณาจักรเมื่อคนต่างด้าวได้รับหนังสือเดินทาง(Passport) หนังสือเดินทางชั่วคราว (Temporary Passport) เอกสารเดินทาง (Travel Document) เอกสารรับรองบุคคล (Certificate of Identity) หรือเอกสารที่ประเทศต้นทางออกให้แล้วให้ไปขอรับการตรวจลงตรา (Visa) ณสำนักงานตรวจคนเข้าเมืองจังหวัดที่คนต่างด้าวทำงานโดยชำระค่าธรรมเนียมการตรวจลงตรา (Visa) ประเภทคนอยู่ชั่วคราว(Non - ImmigrantL - A) และประทับตราอนุญาตให้อยู่ในราชอาณาจักรได้ ถึงวันที่ ๓๑ มีนาคม ๒๕๖๑ โดยให้ชำระค่าธรรมเนียมการตรวจลงตราในอัตรา๕๐๐ บาท และให้นายจ้างนำคนต่างด้าวไปยื่นคำขออนุญาตทำงาน ณสำนักงานจัดหางานจังหวัด ในท้องที่จังหวัดอันเป็นที่ตั้งของสถานที่ทำงานปัจจุบันของคนต่างด้าวหรือสำนักงานจัดหางานกรุงเทพมหานครพื้นที่ ๑ - ๑๐ในเขตพื้นที่อันเป็นที่ตั้งของสถานที่ทำงานปัจจุบันของคนต่างด้าวให้นายทะเบียนพิจารณาอนุญาตให้ทำงานได้ ถึงวันที่ ๓๑ มีนาคม ๒๕๖๑โดยให้คนต่างด้าวชำระค่าธรรมเนียมการยื่นคำขอ ๑๐๐ บาทและค่าธรรมเนียมใบอนุญาตทำงาน ๔๕๐ บาท ทั้งนี้ ให้คนต่างด้าวตรวจสุขภาพและประกันสุขภาพในระหว่างเวลาที่ยังไม่ได้เข้าสู่ระบบประกันสังคมข้อ๔ ในกรณีที่คนต่างด้าวสัญชาติเมียนมาซึ่งทำงานกับนายจ้างในประเทศไทยอยู่แล้วแต่ไม่มีเอกสารแสดงตนให้นายจ้างยื่นคำขอจ้างคนต่างด้าวที่ทำงานกับตนนั้น ณ ศูนย์รับแจ้งการทำงานของคนต่างด้าวในท้องที่จังหวัดอันเป็นที่ตั้งของสถานที่ทำงานปัจจุบันของคนต่างด้าวให้นายจ้างยื่นคำขอจ้างคนต่างด้าวตามวรรคหนึ่งตั้งแต่วันที่ ๒๔ กรกฎาคม ๒๕๖๐ ถึงวันที่ ๗ สิงหาคม ๒๕๖๐ โดยไม่เว้นวันหยุดราชการและเมื่อนายจ้างได้ยื่นคำขอจ้างคนต่างด้าวแล้วให้เจ้าหน้าที่ประจำศูนย์รับแจ้งการทำงานของคนต่างด้าวประทับตรารับเรื่องในคำขอจ้างคนต่างด้าวและออกใบรับคำขอเพื่อนัดให้นายจ้างนำคนต่างด้าวไปพบเจ้าหน้าที่ของหน่วยงานในสังกัดกระทรวงแรงงานหรือหน่วยงานที่กระทรวงแรงงานกำหนดในท้องที่จังหวัดที่คนต่างด้าวทำงานเพื่อตรวจสอบและพิสูจน์ทราบว่าคนต่างด้าวนั้นเป็นลูกจ้างและทำงานกับนายจ้างดังกล่าวจริงเมื่อปรากฏว่าคนต่างด้าวเป็นลูกจ้างของนายจ้างจริงให้เจ้าหน้าที่ออกเอกสารรับรองแก่คนต่างด้าวเพื่อนำไปจัดทำเอกสารกับประเทศเมียนมาในศูนย์ตรวจสัญชาติคนต่างด้าวสัญชาติเมียนมาที่เข้ามาดำเนินการในประเทศไทยโดยให้สำนักงานตรวจคนเข้าเมืองจัดส่งเจ้าหน้าที่ไปร่วมปฏิบัติงานในศูนย์ตรวจสัญชาติคนต่างด้าวสัญชาติเมียนมาและหน่วยบริการเคลื่อนที่ที่กระทรวงแรงงานแจ้งให้ทราบเมื่อคนต่างด้าวได้รับหนังสือเดินทาง(Passport) หนังสือเดินทางชั่วคราว (Temporary Passport) เอกสารรับรองบุคคล (Certificate of Identity) หรือเอกสารที่ประเทศต้นทางออกให้ให้เจ้าพนักงานตรวจคนเข้าเมืองตรวจลงตรา (Visa) ประเภทคนอยู่ชั่วคราว (Non - Immigrant L - A) และประทับตราอนุญาตให้อยู่ในราชอาณาจักรแก่คนต่างด้าวถึงวันที่ ๓๑ มีนาคม ๒๕๖๑ โดยให้ชำระค่าธรรมเนียมการตรวจลงตราในอัตรา๕๐๐ บาท และให้เจ้าพนักงานตรวจคนเข้าเมืองมีอำนาจในการตรวจลงตรา (Visa) ประเภทคนอยู่ชั่วคราว (Non - Immigrant L - A) และประทับตราอนุญาตให้อยู่ในราชอาณาจักรนอกเขตพื้นที่ทั่วราชอาณาจักรเฉพาะการดำเนินงานในศูนย์ตรวจสัญชาติคนต่างด้าว สัญชาติเมียนมาและหน่วยบริการเคลื่อนที่ตามที่กระทรวงแรงงานแจ้งให้ทราบเมื่อคนต่างด้าวได้รับการตรวจลงตราแล้วให้นายจ้างนำคนต่างด้าวไปยื่นคำขออนุญาตทำงาน ณสำนักงานจัดหางานจังหวัดในท้องที่จังหวัดอันเป็นที่ตั้งของสถานที่ทำงานปัจจุบันของคนต่างด้าวหรือสำนักงานจัดหางานกรุงเทพมหานครพื้นที่ ๑ - ๑๐ในเขตพื้นที่อันเป็นที่ตั้งของสถานที่ทำงานปัจจุบันของคนต่างด้าวให้นายทะเบียนพิจารณาอนุญาตให้ทำงานได้ถึงวันที่ ๓๑ มีนาคม ๒๕๖๑ โดยให้คนต่างด้าวชำระค่าธรรมเนียมการยื่นคำขออนุญาตทำงาน๑๐๐ บาท และค่าธรรมเนียมใบอนุญาตทำงาน ๔๕๐ บาท ทั้งนี้ให้คนต่างด้าวตรวจสุขภาพและประกันสุขภาพในระหว่างเวลาที่ยังไม่ได้เข้าสู่ระบบประกันสังคมข้อ๕ คนต่างด้าวสัญชาติอื่นนอกจากข้อ ๒ข้อ ๓ และข้อ ๔ที่มีถิ่นที่อยู่ในราชอาณาจักรหรือได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมืองที่มิใช่ได้รับอนุญาตให้เข้ามาในฐานะนักท่องเที่ยวหรือผู้เดินทางผ่านที่ประสงค์จะทำงานหรือใบอนุญาตทำงานสิ้นอายุหรือทำงานไม่ตรงตามที่กำหนดไว้ในใบอนุญาตทำงานให้ยื่นคำขออนุญาตทำงานหรือยื่นคำขอเปลี่ยนหรือเพิ่มนายจ้าง ท้องที่ หรือประเภทงานแล้วแต่กรณี ณ สำนักบริหารแรงงานต่างด้าวหรือสำนักงานจัดหางานกรุงเทพมหานครพื้นที่๑ - ๑๐ ในท้องที่กรุงเทพมหานครอันเป็นที่ตั้งของสถานที่ทำงานปัจจุบันของคนต่างด้าวหรือสำนักงานจัดหางานจังหวัดในท้องที่จังหวัดอันเป็นที่ตั้งของสถานที่ทำงานปัจจุบันของคนต่างด้าวข้อ๖ ให้จัดตั้ง ศูนย์รับแจ้งการทำงานของคนต่างด้าว ดังต่อไปนี้ เพื่อทำหน้าที่เกี่ยวกับการรับแจ้งการทำงานตามประกาศนี้โดยให้กระทรวงแรงงานเป็นหน่วยงานหลัก และให้หน่วยงานที่เกี่ยวข้องกับการบริหารจัดการการทำงานของคนต่างด้าวจัดเจ้าหน้าที่สนับสนุนการดำเนินงานร่วมกับเจ้าหน้าที่ในสังกัดกระทรวงแรงงานตามที่กระทรวงแรงงานร้องขอ(๑)ในกรุงเทพมหานคร ให้จัดตั้ง ณ สถานที่ตามที่อธิบดีกรมการจัดหางานกำหนด(๒)ในจังหวัดอื่น ให้จัดตั้ง ณ สถานที่ตามที่ผู้ว่าราชการจังหวัดกำหนดข้อ๗ ในกรณีที่มีความจำเป็นให้กรมการจัดหางานจัดตั้งศูนย์ตรวจสัญชาติคนต่างด้าว สัญชาติเมียนมา หรือขยายศูนย์ตรวจสัญชาติเพิ่มเติมจากศูนย์ตรวจสัญชาติเดิมที่มีอยู่ในท้องที่จังหวัดที่เหมาะสมและให้สำนักงานตรวจคนเข้าเมืองจัดส่งเจ้าพนักงานตรวจคนเข้าเมืองไปประจำศูนย์ดังกล่าวเพื่อตรวจลงตรา(Visa) ประเภทคนอยู่ชั่วคราว (Non - Immigrant L - A) และประทับตราอนุญาตให้อยู่ในราชอาณาจักรถึงวันที่ ๓๑ มีนาคม ๒๕๖๑ โดยค่าธรรมเนียมการตรวจลงตราในอัตรา ๕๐๐ บาท ในกรณีนี้ให้เจ้าพนักงานตรวจคนเข้าเมืองมีอำนาจในการตรวจลงตรา (Visa) ประเภทคนอยู่ชั่วคราว (Non - Immigrant L - A) และประทับตราอนุญาตให้อยู่ในราชอาณาจักรนอกเขตพื้นที่ทั่วราชอาณาจักรเฉพาะการดำเนินงานในศูนย์ตรวจสัญชาติคนต่างด้าวสัญชาติเมียนมาและหน่วยบริการเคลื่อนที่ตามที่กระทรวงแรงงานแจ้งให้ทราบ และให้นายจ้างนำคนต่างด้าวไปยื่นคำขออนุญาตทำงานณ สำนักงานจัดหางานจังหวัด ในท้องที่จังหวัดอันเป็นที่ตั้งของสถานที่ทำงานปัจจุบันของคนต่างด้าวหรือสำนักงานจัดหางานกรุงเทพมหานครพื้นที่ ๑ - ๑๐ ในเขตพื้นที่อันเป็นที่ตั้งของสถานที่ทำงานปัจจุบันของคนต่างด้าวโดยให้นายทะเบียนพิจารณาอนุญาตให้ทำงานได้ถึงวันที่๓๑ มีนาคม ๒๕๖๑ ทั้งนี้โดยให้คนต่างด้าวชำระค่าธรรมเนียมการยื่นคำขอ ๑๐๐ บาทและค่าธรรมเนียมใบอนุญาตทำงาน ๔๕๐ บาทข้อ๘ ใบเสร็จรับเงินค่าธรรมเนียมใบอนุญาตทำงานที่ประทับตราคำว่าใช้แทนใบอนุญาตทำงาน ให้ใช้ได้เสมือนใบอนุญาตทำงานโดยใช้คู่กับเอกสารสำคัญประจำตัวที่ประเทศต้นทางออกให้เป็นหลักฐานแทนใบอนุญาตทำงานจนกว่าจะได้รับใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าวข้อ๙ ในระหว่างที่คนต่างด้าวเดินทางไปตรวจสัญชาติหรือจัดทำหนังสือเดินทาง(Passport) หนังสือเดินทางชั่วคราว (Temporary Passport) เอกสารรับรองบุคคล (Certificate of Identity) หรือเอกสารที่ประเทศต้นทางออกให้ทั้งในราชอาณาจักรและนอกราชอาณาจักรเพื่อดำเนินการให้เป็นไปตามประกาศนี้ให้ได้รับการยกเว้นเกี่ยวกับการเดินทางเข้ามาหรือออกไปนอกราชอาณาจักรตามกฎหมายว่าด้วยคนเข้าเมืองข้อ๑๐ คำขอจ้างคนต่างด้าว เอกสารรับรองเอกสารรับรองการเดินทางไปนอกราชอาณาจักรและคำขออนุญาตทำงานให้เป็นไปตามแบบท้ายประกาศนี้ข้อ๑๑ บรรดากฎ ระเบียบ ประกาศหรือคำสั่งใด ๆ ที่ขัดหรือแย้งกับประกาศฉบับนี้ให้ใช้ประกาศนี้แทนประกาศ ณ วันที่ ๖กรกฎาคม พ.ศ. ๒๕๖๐พลเอก ศิริชัย ดิษฐกุลรัฐมนตรีว่าการกระทรวงแรงงาน[เอกสารแนบท้าย]๑. หนังสือรบรอง๒. คำขออนุญาตทำงาน๓. คำขอจ้างคนต่างด้าว๔. หนังสือรบรอง(ดูข้อมูลจากภาพกฎหมาย)ภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๗ ง/หน้า ๖/๖ กรกฎาคม ๒๕๖๐